יוסי ארציאל

הרב יוסי ארציאל ב-1985. הצלם: אשר קורלק

הרב יוסי ארציאל (נולד בכפר הרא"ה ב-1947) הוא איש התיישבות וחינוך בשומרון. ארציאל היה מראשי גרעין אלון מורה, גרעין ההתיישבות הראשון של גוש אמונים בשומרון. בהשתתפותו פעילה, ניהלו גרעין אלון מורה וגוש אמונים מאבק ציבורי נרחב וארוך להקמת יישוב בשומרון. ההישג הראשון של המאבק היה הקמת היישוב קדומים. ארציאל היה מזכיר איחוד הרבנים למען ארץ ישראל, מנהל את איחוד רבני תורת הארץ הטובה<ref></ref>, ומופיע מטעמה בערוצי תקשורת שונים.

== ביוגרפיה ==
יוסי ארציאל נולד ב-1947 לחווה ומשה ינינגר, ממיסדי כפר הרא"ה<ref></ref>.הוא למד בישיבת בנ"ע בכפר הרא"ה בשבט שח"ל ובסיום לימודיו עבר ללמוד בישיבת מרכז הרב והיה מתלמידיו של הרב צבי יהודה הכהן קוק, ראש הישיבה. בהמשך החל בפעילות חינוכית, תחילה כגנן בגן ילדים, אחר כך כמורה ליהדות בתיכון תורני ביד בנימין,<ref name=":0"></ref> וכראש ישיבת בני עקיבא ברעננה<ref></ref>. בנוסף, היה ארציאל ראש המועצה הדתית בקדומים, והוא מלמד במסגרות תורניות מגוונות, כולל חוגי נשים.

לפני ואחרי מלחמת יום הכיפורים, ב-1973, ייסדו ארציאל וחבריו את גרעין אלון מורה להתיישבות בשומרון. לאחר מאבק ארוך בממשלת ישראל, הסכימה הממשלה להקמת היישוב קדומים בדצמבר 1975, וארציאל ומשפחתו מתגוררים מאז במקום.

ב-1970 בערך נשא ארציאל לאשה את דבורה לבית רוזנבלום, אז עולה חדשה מארצות הברית, ולזוג עשרה ילדים<ref></ref>.

בנו עמיאור ארציאל הוא תסריטאי וכותב ישראלי, ונכדו שראל צדוק ארציאל הוא אמן מוזיקלי אשר מפיק ומנגן שירי נשמה.

== התיישבות ==
סמוך לפריצת מלחמת יום הכיפורים הסכים יוסי ארציאל עם דבורה אשתו על נכונות להתיישב בשכם, והתחבר לרב מנחם פליקס, בני קצובר וחנן פורת להקמת גרעין התיישבות שנודע מאוחר יותר כגרעין אלון מורה. בזמן שהיה מגויס לצבא לאחר מלחמת יום הכיפורים יזמה דבורה פנייה של מספר נשים לרה"מ גולדה מאיר לקידום הרעיון<ref></ref>, אך הפגישה הלבבית שהתקיימה עם גולדה מאיר לא העלתה דבר<ref></ref><ref></ref>.

גוש אמונים התארגן במקביל לגרעין וגיבה את גרעין אלון מורה בניסיונות להתיישב בשומרון<ref></ref>. ארציאל התמנה לחבר בוועדת ההסברה של גוש אמונים<ref name=":1"></ref>. במסגרת תפקיד זה יזם, למשל, פגישה ב-1974 עם העיתונאי איתן הבר שבה השתתפו גם הרב משה לוינגר, בני קצובר, מנחם פליקס ועוד<ref></ref>.

במסגרת גוש אמונים, עלה גרעין אלון מורה לשומרון, לסבסטיה ומקומות נוספים, שמונה פעמים תוך גיוס המונים ומאבק בממשלת ישראל ובצה"ל. באחת העליות לנבי צלאח, למשל, יצאה קבוצה של 200 כלי רכב ממושב נחלים "ובראשה הלוחם האגדי מאיר הר-ציון, וכן יוסי ארציאל ואברהם מינץ ממזכירות גוש אמונים...". סניף דואר בבאר-שבע הסכים לקבל מתושב נתיבות מברק הממוען אל יוסי ארציאל, סבסטיה, שומרון.<ref name=":1" />

המאמץ הציבורי והפוליטי האדיר של גוש אמונים וגרעין אלון מורה הסתים בדצמבר 1975 בהסכמת יצחק רבין, ראש הממשלה, להקמת יישוב במחנה הצבאי של קדום,<ref name=":2"></ref> והביא בהמשך להקמת קדומים, יישוב בו מתגורר ארציאל מאז עם משפחתו.

ארציאל המשיך בפעילות בגוש אמונים וסייע להקמת יישובים חדשים. למשל, הוא היה חבר ועדת הקבלה של מצפה יריחו בראשיתה<ref></ref>, והיה מעורב בהקמת גרעין שילה.

== חינוך והנהגה רבנית ==
בהיותו אחד ממנהיגי היישוב בקדומים, קרא ארציאל להקמת זרם חינוך תורני-לאומי נפרד בבית הספר היסודי, תוך עימות עם מתיישבים אחרים בקדומים<ref></ref>.

ארציאל העלה על נס את קריאתו של הרב אברהם אלקנה שפירא לחיילי צה"ל לסרב לפקודות פינוי של התנחלויות בלתי-חוקיות<ref></ref>. ארציאל ארגן וניהל ארגוני רבנים של הציבור התורני-לאומי התומכים נמרצות בהתיישבות ביהודה ושומרון ובגישה התורנית-לאומית<ref></ref>. הוא היה המזכיר של איחוד רבנים למען ארץ ישראל והוציא הודעות לציבור ולעיתונות בשם האיחוד<ref></ref><ref></ref>.

ב-2020 הקים ארציאל עם חבריו את איחוד רבני תורת הארץ הטובה, אשר נרשם כעמותה ב-18 ביולי 2021, ט' אב תשפ"א<ref></ref>.<ref name=":3"></ref> כפי שפעל באיחוד הרבנים למען ארץ ישראל, פועל ארציאל אף באיחוד זה בעיקר מאחורי הקלעים, אך מתבטא במדיה בשמו ובשם איחוד הרבנים<ref></ref><ref></ref>.

בכנס יסוד שקיים האיחוד סיפר ארציאל כי הוחלט ש"הארגון לא יעסוק בשאלות מפלגתיות פוליטיות בציונות הדתית. וענינו של הארגון יהיה להוות שולחן דיונים לדעת תורה והתווית כיוון לציבור....קידום נושאים כגון הכנה ציבורית ולאומית לקראת שנת השמיטה המתקרבת, וכן בתחומי המשפחה והזהות היהודית של מדינת ישראל. " <ref></ref> בפועל, עוסק האיחוד גם בשאלות של דת ומדינה הנתונות במחלוקת פוליטית <ref></ref>.

== הערות שוליים ==

קטגוריה:כפר הרא"ה: רבנים
קטגוריה:בוגרי ישיבת כפר הרא"ה
קטגוריה:קדומים: אישים
קטגוריה:רבנים ישראלים
קטגוריה:אלון מורה: אישים
קטגוריה:איחוד רבני תורת הארץ הטובה
קטגוריה:ראשי ישיבת בני עקיבא רעננה
קטגוריה:מייסדי התנחלויות
קטגוריה:ישראלים שנולדו ב-1947
קטגוריה:ראשי מועצות דתיות בישראל